cyanic-selkie/wikianc huggingface dataset:
Molukkesee
Die Molukkesee (Indonesies: Laut Maluku) is 'n see aan die weste van die Stille Oseaan in Suidoos-Asië. Dit lê tussen Sulawesi in die weste en die Molukke in die ooste langs die ewenaar. Die Molukkesee grens aan die Celebessee in die noordweste, die Filippynse See in die noordooste, die Halmaherasee in die ooste, die Seramsee in die suidooste en die Bandasee in die suide.
Réunion
Politiek en administratiewe verdeling
Réunion is in administratiewe opsig verdeel in vier arrondissemente, 24 munisipaliteite (Frans: communes) en 47 kantonne. Die eiland is tegelykertyd 'n oorsese administratiewe gebied (région) en département van Frankryk.
Molukkesee
Die see het 'n oppervlakte van sowat 200 000 km² en 'n maksimale diepte van 4 810 m. Die Molukkesee is na die eilandgroep Molukke genoem. Dit is binne die Maleise argipel geleë en 'n tropiese see.
Réunion
Politiek en administratiewe verdeling
In 1972 het Réunion 'n soort selfregerende status gekry. Danksy die ligging ver af van die sentrum van die Europese Unie (EU) vorm die eiland sedert 1997 ook 'n sogenaamde région ultrapériphérique in die EU. Weens sy geografiese ligging en die afwykende tydsone was Réunion op 1 Januarie 2002 ook die eerste gebied wat die nuwe geldeenheid Euro amptelik ingevoer het.
Molukkesee
Die hele kus van die Molukkesee behoort tot die eilandnasie Indonesië.
Réunion
Politiek en administratiewe verdeling
Réunion is 'n lid van die Kommissie van die Indiese Oseaan; administratief val die eiland, wat tot Frankryk behoort, onder die Europese Unie.
Molukkesee
Die Portugese, Nederlandse, Britse en Spaanse ryke het mekaar beveg vir beheer oor die Spesery-eilande wat maklik deur die Molukkesee bereik kan word.
Réunion
Geografie
Die eiland het 'n oppervlak van 2 512 vierkante kilometer en 'n deursnee van tussen 50 en 70 kilometer. Réunion maak saam met Mauritius en Rodrigues deel uit van die Maskarene-eilandgroep wat in 1511 deur Pedro Mascarenhas ontdek is. Die eiland het 'n tropiese klimaat met 'n gemiddelde jaarlikse temperatuur van 26 °C in die kusgebiede en sowat 300 sonskyndae per jaar, met 'n reënseisoen in die somer (van Desember tot Maart).
Die eiland is sowat drie miljoen jaar gelede uit lawa gevorm, toe die vulkaan Piton des Neiges uit die Indiese Oseaan verrys het, en daar is baie geologiese ooreenkomste met die groot Hawaii-eiland van die gelyknamige Amerikaanse eilandgroep, wat net soos Réunion op 'n aktiewe vulkaangordel in die oseaan geleë is.
Die uitgewerkte vulkaan Piton des Neiges (wat in Frans "Met sneeu bedekte bergspits" beteken, alhoewel sneeuval hier eintlik nie voorkom nie) is met 'n hoogte van 3 070,5 meter die hoogste piek in 'n vulkaniese bergreeks wat dwarsoor die eiland loop. Piton des Neiges is ook die hoogste bergpiek in die gebied van die Indiese Oseaan.
Die skildvulkaan Piton de la Fournaise (2 631 meter) het sowat een miljoen jaar gelede naas die Piton des Neiges aan die oostelike kant van die eiland ontstaan. Die bergpiek word deur 'n aantal magtige, ineengestorte calderas omring. Die vulkaan is nog steeds aktief, en sedert 1690 is daar meer as 150 uitbarstings geregistreer, die laaste op 26 Desember 2005. Die groot uitbarsting in 1986 het die eiland selfs met 25 hektaar vergroot. Die La Fournaise-vulkaan behoort tot die sogenaamde effusiewe vulkane wat minder gevaarlik is. Dit loop gereeld sowat twee keer per jaar leeg sonder dat sy lawastrome groot skade berokken. In Augustus 2003 het die vulkaan 'n buitengewone skouspel opgelewer nadat 'n sterk lugstroming sneeu- en yskristalle vanuit Antarktika tot by die 21ste tropiese breedtegraad gewaai en sodoende 'n winterlandskap op die berg geskep het.
Demografie
Met 'n bevolking van 840 000 en 'n gemiddelde bevolkingsdigtheid van 334 inwoners per vierkante kilometer is Réunion dig bevolk. Nietemin is die bevolking oneweredig versprei en veral in die kusgebiede saamgetrek waar die bevolkingsdigtheid met 1 000 inwoners per km² aansienlik hoër is. Sowat dertig persent van die bevolking is jonger as vyftien jaar.
Frans is die amptelike taal, alhoewel die meerderheid van die bevolking Réunionnais, 'n Frans-gebaseerde kreooltaal, as omgangstaal praat.
Naastenby negentig persent van die bevolking is Rooms-Katolieke Christene. Daar is minderhede van Hindoes en Moslems (oorwegend Indiërs) en Boeddhiste (veral Chinese). Réunion staan ook in godsdienstige opsig bekend vir die verdraagsaamheid van sy bewoners waarvan baie aanhangers van meer as een godsdiens is.
Etniese herkoms
Tot die middel van die 17de eeu was Réunion onbewoon. Eers in die tyd van die Franse kolonisasie het Franse setlaars hulle op die eiland gevestig en is slawe uit Madagaskar, Oos-Afrika en Indië na Réunion geneem om op die plaaslike vanielje- en suikerriet-plantasies te werk. Slawerny is in 1848 onwettig verklaar, en ná hul bevryding het sowat 60 000 voormalige slawe dieselfde status gekry soos die eiland se 35 000 vrye burgers. Plantasiewerkers het voortaan uit Indië, Afrika en China gekom.
Die nakomelinge van koloniale setlaars en slawe het lankal vermeng om 'n relatief homogene bevolking te vorm waarna as "kreole" (créoles) verwys word. Bewoners met etniese wortels in Madagaskar en Oos-Afrika word plaaslik cafres genoem, terwyl na Indiërs afhangende van hul godsdiens en herkoms as Zarabes (Soennitiese Moslems uit Gujarat) of Malbars (Tamils, Hindoes en Christene) verwys word. Sinoi is nakomelinge van Chinese immigrante, P'tits blancs ("klein blankes") nasate van verarmde koloniale setlaars uit Frankryk. Nasate van welvarende Franse grondbesitters staan as grand blancs ("groot blankes") bekend.
Die Franse grondwet plaas 'n verbod op die versameling van etniese gegewens sodat die etniese herkoms van Réunion se huidige bevolking slegs beraam kan word. Daar word aangeneem dat 45 persent van die bewoners van gemengde afkoms is (nasate van Franse setlaars en slawe uit Madagaskar en Afrika), 25 persent van Indiese (waarvan 24 persent Malbars en een persent Zarabes) en drie persent van Chinese herkoms.
Daar is klein minderhede van ander etniese groepe.
Ekonomie
In die tydperk tussen 1993 en 2001 was die ekonomie van Réunion die snelste groeiende van alle administratiewe gebiede van Frankryk, met 'n gemiddelde jaarlikse groeikoers van 4,4 persent. Met 'n bruto binnelandse produk van meer as 10 000 € per capita is Réunion die welvarendste gebied in die suidelike Indiese Oseaan. Nogtans is die per capita-inkomste die laagste in Frankryk, aangesien die natuurlike bevolkingsaanwas nog steeds groot bly. Werkloosheid (tans meer as 30 persent ) is een van die kwellendste vraagstukke, alhoewel emigrasie na die metropolitaanse Frankryk vir baie eilandbewoners 'n opsie bly.
Ellen Barkin
Ellen Barkin (gebore 16 April 1954) is 'n Amerikaanse aktrise en vervaardiger. Sy is bekend vir haar rolle in die rolprente Sea of Love (1989), This Boy's Life (1993), The Fan (1996), en Drop Dead Gorgeous (1999).
Réunion
Ekonomie
Die tersiêre sektor, veral die toerisme en inligtingsbedryf, is tans die belangrikste steunpilaar van die plaaslike ekonomie, wat ook die meeste werkgeleenthede bied. In 2004 het meer as 430 000 toeriste die eiland besoek, waaronder 'n groot aantal familiebesoeke van Réunionais wat in die Europese deel van Frankryk werk.
Die landbou is die tweede belangrikste sektor van Réunion se ekonomie. Aanvanklik was koffie die hoofproduk van die eiland, maar nadat tropiese storms in die jare 1806 en 1807 die koffieplantasies volledig verwoes het, het die meeste koffieboere na suikerriet omgeskakel. In die eerste jare is die suikerriet veral gebruik om rum te distilleer, en eers nadat die owerhede 'n verbod op die alkoholvervaardiging geplaas het, begin die grootskaalse suikerproduksie, wat vandag sowat 12 000 werkgeleenthede bied.
Weens die topografiese natuur van die eiland is meganisering en outomatisering dikwels nie moontlik nie, en vier-vyfdes van die suikerriet word met die hand geoes. Elk van die suikerrietfabrieke het 'n kapasiteit van een miljoen ton suikerriet, wat sowat 300 000 ton ru-suiker sou oplewer. Negentig persent van die jaarlikse ru-suikerproduksie word na Frankryk in Europa uitgevoer waar dit ook geraffineer word.
Sap en melasse, die byprodukte van die suikerkristallisasie, word op Réunion tot rum gedistilleer. Suikerrietstrooi dien as brandstof, terwyl die filterskuim van die suikerrietverwerking as mis op die velde gebruik word. Die jaarlikse opbrengs van sowat 70 000 ton melasse word onder meer tot bio-etanol verwerk.
Tot dusver bly die subsidiëring deur die Franse regering en die Europese Gemeenskap, wat in die vorm van vaste pryse vir ru-suiker deurgevoer word, 'n belangrike steunpilaar van die plaaslike suikerrietbedryf. Die afskaling van hierdie indirekte ekonomiese hulp is reeds op besluit, nogtans het die suikerpryse op die wêreldmark danksy die groeiende aanvraag in Asië skerp gestyg, wat die plaaslike bedryf minder afhanklik van subsidies sal maak.
Réunion produseer jaarliks ook sowat dertig ton van sy "swart goud", vanielje, wat die tweede duurste spesery ter wêreld is. Die oorsprong van die vanieljebedryf op 'n eiland wat nie oor bestuiwende insekte of kolibris beskik nie, lê in 'n toevallige ontdekking. 'n Woedende slaweseun, die twaalfjarige Edmond Albius, druk in 1841 die vanieljebloeisels van sy baas plat. Merkwaardig genoeg het die bloeisels nie verwelk nie, maar doosvrugte begin uit die vanieljeorgideë voortspruit. Ter ere van die eiland Île Bourbon word hierdie soort vanielje bourbon-vanielje genoem. Later is danksy hierdie metode in verskillende lande met die produksie van bourbon-vanielje begin. Albius het as beloning sy vryheid verkry.
Gil Shaham
Gil Shaham (Hebreeus: גיל שחם; gebore op 19 Februarie 1971) is 'n Amerikaanse violis van Israelies-Joodse afkoms.
Biografie
Gil Shaham is in Urbana, Illinois, gebore, terwyl sy ouers - Israeliese wetenskaplikes - deel was van 'n akademiese genootskap aan die Universiteit van Illinois. Sy vader Jacob was 'n astrofisikus, en sy moeder, Meira Diskin, 'n sitogenetikus. Sy suster is die pianis Orli Shaham. Hy is 'n gegradueerde van die Horace Mann-skool in Riverdale, New York. Die gesin het teruggekeer na Jerusalem toe Gil twee jaar oud was. Shaham het op ouderdom van sewe vioollesse by Samuel Bernstein aan die Rubin Musiekakademie in Jerusalem begin neem en jaarliks beurse van die Amerika-Israel Kulturele Stigting ontvang.
In 1981 het Gil Shaham sy buiging saam met die Jerusalem Simfonieorkes en die Israel Filharmoniese Orkes gemaak as student van Haim Taub. Later daardie jaar het hy die Aspen Musiekskool in Colorado bygewoon waar hy onder Dorothy DeLay en Jens Ellermann studeer het. Later, in 1982, nadat hy eerste plek in Israel se Claremont-kompetisie behaal het, het hy 'n beursstudent aan die Juilliard-skool geword. Hy het ook aan die Universiteit van Columbia studeer.
Shaham is getroud met die Australies-gebore violis Adele Anthony. Hulle het drie kinders, Elija, Ella Mei en Simon. Gil Shaham woon tans saam met sy gesin in New York.
Musiekloopbaan
Shaham het op 10-jarige leeftyd as solis gedebuteer saam met die Jerusalem Simfonieorkes wat deur die violis Alexander Schneider gedirigeer is. Minder as 'n jaar later het Shaham saam met Israel se voorste orkes, die Israel Filharmoniese Orkes, gespeel, wat deur Zubin Mehta gedirigeer is. Op 11-jarige ouderdom, in 1982, het Shaham eerste prys tydens die Claremont-kompetisie gewen en het hy ingeskryf aan die Juilliard-skool in New York waar hy onder Dorothy DeLay en Hyo Kang studeer het. Boonop het hy sowel as sy jonger suster, die pianis Orli Shaham, die Universiteit van Columbia bygewoon.
Shaham se loopbaan het in 1989 'n hupstoot gekry toe hy gevra is om 'n vir 'n ongestelde Itzhak Perlman in te staan vir 'n reeks konserte met Michael Tilson Thomas en die Londen Simfonieorkes. Hy het tyd afgeneem van sy studies aan die Horace Mann-skool (waar hy 'n senior was), en na Londen gevlieg en die vioolkonserte van Bruch en Sibelius opgevoer.
In 1990 het Shaham die Avery Fisher Loopbaan-toegif ontvang. In 1992 is hy bekroon met die Premio Internazionale van die Accademia Chigiana in Sienna.
Shaham het saam met verskeie van die wêreld se voorste orkeste opgetree, waaronder die New York Filharmoniese Orkes, Berliner Philharmoniker, Toronto Simfonieorkes, Weense Filharmoniese Orkes, Israel Filharmoniese Orkes, Chicago Simfonieorkes, Boston Simfonieorkes, Los Angeles Filharmoniese Orkes, Russiese Nasionale Simfonieorkes, Academy of St. Martin in the Fields, San Francisco Simfonieorkes, Philadelphia Orkes, en die Nasionale Jeugorkes van die Verenigde State van Amerika.
Shaham speel 'n viool van Stradivarius uit die "lang patroon", tydperk, d.i. die "Comtesse de Polignac" van 1699. Dit is in 1989 deur die Stradivarius Genootskap van Chicago aan Shaham op lening gegee.
Salomonssee
Die Salomonssee (Engels: Solomon Sea) is 'n see van die Stille Oseaan in Oseanië tussen Nieu-Guinee in die weste, die Bismarckargipel in die noordweste asook Bougainville en die Salomonseilande in die ooste. Die Salomonssee grens aan die Bismarcksee in die noordweste en die Koraalsee in die suide. Die see het 'n oppervlakte van sowat 720 000 km² en 'n gemiddelde diepte van 5 500 m.
Die Salomonssee is een van die diepste seë ter wêreld met die Planeetdiep wat 'n diepte van 9 140 m bereik. Byna die hele kus van die Salomonssee behoort tot die eilandnasie Papoea-Nieu-Guinee, net 'n klein deel in die ooste behoort tot die Salomonseilande. Die Salomonssee word deur Nieu-Brittanje van die Bismarcksee in die noordweste en deur Bougainville asook Nieu-Ierland van die oop Stille Oseaan in die noordooste geskei.
Tydens die Tweede Wêreldoorlog het hier vanaf 7 Augustus 1942 tot 9 Februarie 1943 die Slag van Guadalcanal tussen Japan en die Geallieerde magte van Australië, Nieu-Seeland, die Verenigde Koninkryk en die Verenigde State plaasgevind. Dit was die eerste teenoffensief van die Geallieerdes ná die Japanse aanval op Pearl Harbor en het uit gekombineerde aksies op land en see bestaan.
Tsuyoshi Kunieda
Tsuyoshi Kunieda (国枝 強) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Sol Kerzner
Solomon (Sol) Kerzner (23 Augustus 1935 - 21 Maart 2020) was 'n Suid-Afrikaanse rekenmeester en 'n besigheidsmagnaat.
Kerzner is in Troyeville, Johannesburg gebore en was die jongste van vier kinders van Russiese Joodse immigrante. Sy familie het die hotelgroep Sun International begin. Hy neem beheer van die groep oor nadat hy as 'n geoktrooieerde rekenmeester gradueer en ontwikkel die groep tot een van die suksesvolste in Afrika. Sy nuutste projek was die Atlantis Hotel in Doebai, wat in September 2008 geopen het, en meer as 1 539 kamers het.
28 November
28 November is die 332ste dag van die jaar in die Gregoriaanse kalender (333ste in skrikkeljare). Daar volg nog 33 dae in die res van die jaar.
Kliënt (rekenaar)
In die kliënt-bediener argitektuur stel die kliënt die rekenaar of program voor wat die inisiatief neem om met die bediener te kommunikeer. Die doel van die kommunikasie is tipies:
Soms word diverse kliënte in een sagtewarepakket gekombineer. Mozilla bestaan byvoorbeeld onder meer uit 'n webblaaier-kliënt, e-posleser-kliënt en IRC-kliënt.
Margrethe II van Denemarke
Koningin Margrethe II se amptelike slagspreuk is: Die Hulp van God, die Liefde van die Volk, die Krag van Denemarke..
Vroeë lewe
Prinses Margrethe is in die Amalienborg-paleis in Kopenhagen gebore as die oudste kind van Frederik IX en sy vrou, kroonprinses Ingrid. Omdat koning Christiaan X in dié tyd ook koning van Ysland was, het die prinses die Yslandse naam Þórhildur gekry as eerbetoon aan die mense van dié land. Dit word gespel met die Yslandse letter thorn, wat ook as "th" geskryf word, en haar naam word dus soms "Thorhildur" gespel.
Margrethe is nie as troonopvolger gebore nie. Weens die Saliese wet, wat ook in Denemarke van krag was, kon net mans die troon bestyg nadat die Glücksburg-tak aan die bewind gekom het. Sy het nie broers gehad nie en haar oom Knud was die waarskynlike troonopvolger.
Die proses om die grondwet te verander het in 1947 begin toe dit duidelik word koningin Ingrid sou nie nog kinders hê nie. Die gewildheid van Frederik en sy dogters en die meer prominente rol wat vroue in Denemarke begin speel het, het die verandering tot gevolg gehad. Twee agtereenvolgende parlemente en ’n referendum moes die stap goedkeur. Sedertdien word vroue toegelaat om die troon te bestyg as hulle nie ’n broer het nie. Prinses Margrethe het toe die waarskynlike opvolger geword.
Sy het aan verskeie universiteite studeer en op 10 Junie 1967 in Kopenhagen getrou met ’n Franse diplomaat, graaf Henri de Laborde de Monpezat. Hy het die koninklike titel "prins Henrik van Denemarke" gekry. Hy is oorlede op 13 Februarie 2018.
Die sersant en die Tigermoth
Die Sersant en die Tiger Moth is 'n Afrikaanse rolprent wat in 1974 uitgereik is. Die regisseur was Koos Roets. Die akteur, Tobie Cronje het sy debuut in die rolprent gemaak.
Margrethe II van Denemarke
Bewind
Koning Frederik IX is in 1972 oorlede en Margrete het koningin geword kragtens die nuwe opvolgingswet. Haar hooftaak is om die koninkryk oorsee te verteenwoordig en ’n verenigende taak tuis te verrig. Sy open uitstallings, herdenkings, brûe, ens. Sy mag nie aan die politiek deelneem of ’n politieke opinie lug nie.
Die sersant en die Tigermoth
Genre
Die rolprent is 'n komedie. Dit het geen ouderdomsperk nie en is bedoel vir gesinsvermaak.
Storielyn
'n Verliefde jong man (George Ballot) en sy meisie (Katinka Heyns) herbou 'n ou Tiger Moth met raap-en-skraap-onderdele. Haar pa hou niks hiervan nie; hy het min ooghare vir hierdie kêrel wat beweer hy is ’n vlieënier, maar nie eens 'n behoorlike vlieglisensie het nie. Toe sy dogter ook nog haar geliefde wit perd verkoop om geld vir die heropbou in die hande te kry, is hy briesend. Maar die tweetjies kry die vliegtuigie aan die gang en in die lug. Haar pa kry 'n hartaanval en die vinnigste manier om hom by die hospitaal te kry, is deur die lug, per Tiger Moth. Hulle red sy lewe, en skielik is die kêrel nie meer persona non grata nie.
Margrethe II van Denemarke
Bewind
Die koningin is ’n erkende skilder en het al baie uitstallings van haar werk gehou. Haar illustrasies, onder die skuilnaam Ingahild Grathmer, is gebruik vir die Deense uitgawe van The Lord of the Rings roman wat in 1977 gepubliseer en in 2002 herdruk is. Sy is ook ’n hoogs aangeskrewe vertaler wat aan die boek help vertaal het. Verder ontwerp sy van haar eie klere.
Kinders
Die koningin en prins Henrik het twee seuns:
Afkoms in die manlike linie
Margrethe se afkoms deur die manlike linie, dus van vader tot seun, kan eeue terug nagespeur word en beteken dat as sy ’n histories korrekte naam vir die koningshuis moes kies, dit Oldenburg sou wees.
Callipelta sollasi
Die spons behoort tot die genus Callipelta en tot die familie Neopeltidae. Die wetenskaplike naam van die spesie is die eerste keer geldig gepubliseer in 1989 deur Lévi & Lévi.
Agustin Anievas
Agustin Anievas (gebore op 11 Junie 1934, New York Stad) is 'n Amerikaanse pianis wat spesialiseer in die werke van Frédéric Chopin, Franz Liszt en Sergei Rachmaninoff.
Anievas het in 1944 sy professionele wêreldbuiging gemaak. Hy was die eerste kind om 'n klavieruitvoering by die Paleis van Fyn Kunste in Meksikostad te gee. Hy het op 18-jarige leeftyd sy New Yorkse buiging gemaak saam met die Little Orchestra Society. In 1953 het hy op die CBS Televisienetwerk se "Arthur Godfrey's Talent Scouts" verskyn en Chopin se "Heroïese" Polonaise in A-mol, Op. 53 gespeel.
Hy het as student van Eduard Steuermann en Adele Marcus in 1958 sy B.S. en M.S. aan die Juilliard-skool behaal. Hy was die wenner van baie kompetisies, waaronder die Michaels-gedenkprys en die Konsertkunstenaars-gilde in New York, wat in 1958 aan hom die aanbod gemaak het van 'n debuutoptvoering in New York. Time Magazine het vermeld dat "hy oor 'n wonderlike tegniek en 'n soort rapsodiese, diep beleefde musikale visie beskik, wat 'n uitnemende loopbaan in die vooruitsig stel." Hy het sy internasionale loopbaan as die pryswenner tydens die eerste Internasionale Mitropoulos-kompetisie vir pianiste in 1961 begin, en in die vernaamste kulturele sentrums van Europa, Suid-Amerika, Suidelike-Afrika en Asië gespeel, in solo opvoerings asook saam met orkeste, waaronder die Londen Filharmoniese Orkes, New Philharmonia, BBC-orkes, die Duitse radio-orkeste, New York Filharmoniese Orkes, Hong Kong Filharmoniese Orkes, Meksiko Simfonieorkes, Chicago Simfonieorkes, Los Angeles Filharmoniese Orkes en die Brussels Filharmoniese Orkes. EMI onderhou 'n katalogus van Anievas se optredes en vrystellings op hul Forte-etiket. Hy het later inwonende kunstenaar en professor in musiek aan Brooklyn-kollege se konservatoria van musiek geword waar hy in 1999 afgetree het. Hy is tans weer op die verhoog en maak ook weer opnames.
Seychelle
Die Seychelle (Engels: Seychelles, [seɪˈʃɛlz], ; Frans: Seychelles, [sɛʃɛl], ), amptelik die Republiek die Seychelle (Engels: Republic of Seychelles; Frans: République des Seychelles; Seychellekreools: Repiblik Sesel), is 'n eilandstaat bestaande uit 92 eilande in die Indiese Oseaan, omtrent 1 600 km oos van die vasteland van Oos-Afrika en 1 100 km noordoos van die eiland Madagaskar. Ander nabygeleë eilandstate en -gebiede sluit in Mauritius en Réunion in die suide, die Comore-eilande en Mayotte in die suidweste, en die Suvadives van die Maledive in die noordooste.
Die hoofstad en grootste stad is Victoria en is op die hoofeiland Mahé geleë. Met 'n bevolking van 94 228 het die Seychelle die kleinste bevolking van enige onafhanklike Afrikaland, hoewel dit 'n groter bevolking as die Britse oorsese gebied Sint Helena, Ascension en Tristan da Cunha het. Die Seychelle beslaan 'n oppervlakte van 459 km²
Die Seychelle is waarskynlik gevorm deur 'n landmassa wat onder die see verdwyn het en waarvan net die hoogste punte bo seevlak uitsteek.
Pralin (39 km²) is die tweede belangrikste eiland en is, benewens twee kleiner eilande, die enigste plek waar die reuseseeklapperneut, die coco-de-mer (Lodoicea seychellarum), voorkom. Die palmboom dra die wêreld se grootste neut, wat tot 18 kg kan weeg.
Die Seychelle is bekend om sy eksotiese voëls, byvoorbeeld op die eiland Aldabra. Cousin-eiland behoort selfs aan die International Council for Bird Preservation. Vanweë uitgebreide integrasie tussen die Europese koloniste, Swart slawe en Asiatiese groepe is die inheemse bevolking teenswoordig uiters vermeng.
Frans, Engels en Seychellekreools is die amptelike tale. Buiten ghwano het die Seychelle geen grondstowwe nie en die ekonomie is dus hoofsaaklik op visserybedryf en landbou toegespits. Die vernaamste produkte is kaneel, kaneelolie, tee, vanielje, kopra, sout, gedroogde klapper en aromatiese patsjoeli-olie vir die parfuumbedryf.
Ekonomie
Na die Seychelle se onafhanklikheid in 1976 het dit van 'n grootliks op landbou gebaseerde gemeenskap tot 'n markgebaseerde en gediversifiseerde ekonomie ontwikkel, met landbou wat deur vinnig stygende diens- en openbare sektore sowel as toerisme vervang word.
Sedert 1976 het die nominale Bruto binnelandse produk-uitset bykans sewevoudig toegeneem en die koopkragpariteit byna sestienvoudig. In onlangse jare het die regering buitelandse beleggings aangemoedig om hierdie sektore op te gradeer.
Vandag spog die Seychelle met die hoogste nominale BBP per capita in Afrika, met uitsondering van die Franse oorsese gebiede Mayotte en Réunion. Dit is een van slegs 'n handjievol Afrikalande met 'n hoë menslike-ontwikkelingsindeks.
Kathryn Newton
Kathryn Newton (gebore 8 Februarie 1997) is 'n Amerikaanse aktrise. Sy is bekend vir haar rolle in die rolprente Three Billboards Outside Ebbing, Missouri (2017), Ben Is Back (2018), en Pokemon: Detective Pikachu (2019), en in die televisiereeks Big Little Lies (2017).
Tadao Onishi
Tadao Onishi (大西 忠生) was 'n Japannese sokkerspeler. Hy het vir die Japanse nasionale sokkerspan uitgedraf.
Blinkblaar
Die Blinkblaar (Rhamnus prinoides) is 'n klein boompie wat normaalweg meerstamming is. Dit is wydverspreid en kom voor langs strome en riviere in die middelhoë en hoogliggende woude van Suid-Afrika. Die bome het opvallende glansryke groen blare waarvan die boonste tweederdes fyn getand of geskulp is. Die boom dra klein vruggies van ongeveer 5 mm in deursnee. Soos hulle ryp word verkleur hulle van blinkrooi na dofrooi tot hulle eindelik swart is.
Kaneelduif
Die Kaneelduif (Aplopelia larvata), voorheen Columba larvata, is 'n redelike algemene standvoël. Die voël hou van woudvloer en onderbos. Die voël kom voor in die bos areas van die suidkus en weskus van Suid-Afrika en ook die bosse van die Drakensberg. Die voël is 24 – 26 cm lank en 140 - 190 g groot. In Engels staan die voël bekend as die Lemon Dove.
Telnet
Telnet (TELetype NETwerk) is 'n netwerkprotokol wat gebruikers toelaat om oor 'n netwerk na 'n ander rekenaar aan te teken en die opdraglyn (command line) oor te neem. Die rekenaar waarop die telnetkliënt uitgevoer word funksioneer dan as 'n terminaal van die bediener. Telnet is amptelik in IETF-dokument STD 8 (RFC 854 en RFC 855) gespesifiseer.
Telnetkliënte gebruik gewoonlik TCP/IP-poort 23, maar konneksies op ander poorte is ook moontlik. Telnet kan dus as "handmatige" kliënt vir ander netwerkprotokolle gebruik word. Die gebruiker moet dan self die opdragte invoer en die afvoer van die protokol interpreteer. Dit maak dit ook moontlik om telnet in 'n skript te gebruik.
Geskiedenis
Telnet was een van die eerste twee applikasieprotokolle wat op ARPANET gebruik was (die ander een is FTP). Die RFC vir Telnet is op 3 April 1972 deur Jon Postel ingedien. Telnet is sedert die vroeë jare 80s al op Unix-rekenaars beskikbaar.
Veiligheid
Telnet word as onveilig beskou omdat alle gegewens, insluitend wagwoorde, as leesbare teks oor die netwerk gestuur word. Vir die rede word dit deesdae al minder gebruik. Baie gebruikers beweeg oor na SSH (secure shell). 'n Veiliger variant van telnet, naamlik SSL-telnet, is voorgestel, maar het nooit regtig van die grond af gekom nie.
Sentraal-Afrikaanse Republiek
Die grootste deel van die SAR bestaan uit Soedano-Guinese savanne maar sluit ook 'n Sahelo-Soedannese gebied in die noorde en 'n reënwoudgebied in die suide in. Twee derdes van die land lê in die bekkens van die Ubangirivier, wat suid in die Kongorivier invloei, terwyl die oorblywende derde in die bekken van die Sharirivier, wat noord in die Tsjadmeer invloei, lê. Aangesien die grootste deel van die landgebied in die Ubangi- en Sharirivierbekkens geleë is, het die Franse die kolonie wat dit in die gebied uitgekerf het Ubangi-Shari, of Oubangui-Chari in Frans, genoem. Die Franse kolonie Ubangi-Shari word in 1958 'n semi-outonome gebied binne die Franse Unie en 'n onafhanklike nasie op 13 Augustus 1960. Jean-Bédel Bokassa het vanaf 1966 tot 1976 as die tweede president van die Sentraal-Afrikaanse Republiek gedien, voordat hy homself in 1976 tot keiser van die Sentraal-Afrikaanse Keiserryk verklaar het. Dit het egter net vir drie jaar bestaan.
Vir drie dekades na onafhanklikheid is die SAR regeer deur presidente wat nie op werklik demokratiese wyse verkies is nie of wat die mag met geweld oorgeneem het. Die eerste regverdige demokratiese verkiesings word 1993 gehou en stel Ange-Félix Patassé tot bewind, maar president Patassé se regering word in 2003 deur generaal François Bozizé omvergewerp. Generaal Bozizé wen in Mei 2005 'n demokratiese verkiesing en word op 24 Maart 2013 deur die Séléka-koalisie omvergewerp. Sedert 2016 dien Faustin-Archange Touadéra as president van die Sentraal-Afrikaanse Republiek.
Tambotierivier
Die Tambotierivier is 'n takrivier van die Mokolorivier naby Lephalale in die Limpopoprovinsie van Suid-Afrika.
William Steele (akteur)
William Steele (28 Maart 1888 – 13 Februarie 1966) was 'n Amerikaanse akteur. Hy was bekend vir sy rolle in die rolprente The Ridin' Kid from Powder River (1924), The Runaway Express (1926), en The Call of the Heart (1928).
SV Babelsberg 03
duimnael|regs| Die Karl Liebknecht-stadion, [[Potsdam]]
SV Babelsberg 03 is 'n Duitse sokkerklub uit Potsdam in die deelstaat Brandenburg aan die buitewyke van Berlyn. Babelsberg is 'n stadswyk van Potsdam.
Gekiedenis
Op 1 Oktober 1903 is die Sport-Club Jugendkraft 1903 deur 'n paar jeugdiges uit die dorp Nowawes gestig. Twee jaar later is Fußball-Club Fortuna 05 opgerig. In 1919 smelt die twee klubs saam tot SV Nowawes 03. In die 1930’s het die klub die Gauliga gehaal. In 1938 is Nowawes ingelyf by die stad Babelsberg en so verander die klubnaam in SV Babelsberg 03. Sewentien maande later het Babelsberg sy stadsregte verloor en 'n wyk van Potsdam geword. Die klub het met Sportfreunde Potsdam saamgesmelt en die Sportvereinigung Potsdam 03 geword.
Na die Tweede Wêreldoorlog is die klub heropgerig as SG Babelsberg en in 1949 het die span aan die eerste DDR-Oberliga-seisoen deelgeneem. In 1949 het die klub met Märkische Volksstimme saamgesmelt en BSG Märkische Volksstimme Babelsberg geword, wat na een seisoen in tipies Oos-Duitse styl verander is na Rotation Babelsberg.
In die 1950/51-seisoen het Hans Schöne die topdoelskieter in die DDR-Oberliga geword met 38 doele, 'n rekord wat nooit verbeter is nie.
In 1961 het die owerhede 'n nuwe klub in Potsdam opgerig (SC Potsdam) en al die goeie spelers van Babelsberg is deur die owerhede verplig om by die nuwe klub aan te sluit. Die klub het selfs Babelsberg se posisie in die tweede liga ingeneem, terwyl Babelsberg weer onder moes begin. Vier jaar later het die klub egter opgehou bestaan en Babelsberg, intussen herdoop na BSG Motor Babelsberg, kon weer sy plek in die liga inneem.
Na die Duitse hereniging het die klub sy ou naam, SV Babelsberg 03, teruggekry en was sy beste prestasie om een seisoen in die 2. Bundesliga deur te bring.
Blinkblaar-wag-’n-bietjie
Die blinkblaar-wag-’n-bietjie (Ziziphus mucronata) is ’n bladwisselende boom wat algemeen in die bosveld en selfs dele van die hoëveld voorkom.
Verspreiding
Dit is inheems aan feitlik die hele Suider-Afrika, met die uitsondering van die Suidwes-Kaap, Suidwes-Botswana, die kusgebiede van Namibië en dié van Mosambiek. Dit is ook in Angola, Benin, Burkina Faso, Burundi, Demokratiese Republiek die Kongo, Djiboeti, Eritrea, Eswatini, Ethiopië, Gambië, Guinee, Jemen, Ivoorkus, Kameroen, Kenia, Madagaskar, Malawi, Mali, Mauritanië, Mosambiek, Namibië, Niger, Nigerië, Rwanda, Saoedi-Arabië, Senegal, Sentraal-Afrikaanse Republiek, Soedan, Somalië, Tanzanië, Togo, Tsjad, Uganda, Zambië en Zimbabwe.
Beskrywing
Die boom is slaphangend en op die jong hout is daar gewoonlik aan weerskante van die blaarsteel ’n paar baie skerp dorings, die een krom en die ander reguit. Die glansende groen blare is kenmerkend en die blaarbasis is simmetries met die blaarrand uiters fyn geskulp. Die boom dra klein, gelerige blomme met 'n deursnee van 6 mm. Die vrugte is tot 1.5 cm in deursnee en hoewel eetbaar is dit nie baie smaaklik nie. Die vlees van die vrugte is dun, droog en melerig. Die boom het baie medisinale gebruike.
Maurice Costello
Maurice Costello (22 Februarie 1877 – 29 Oktober 1950) was 'n Amerikaanse akteur, regisseur, en skrywer. Hy was bekend vir sy rolle in die rolprente The Man Who Couldn't Beat God (1915) en The Crimson Stain Mystery (1916).
Blinkblaar-wag-’n-bietjie
Beskrywing
Die Blinkblaar-wag-’n-bietjie is as Suid-Afrika se Algemene Boom van die Jaar vir 2017 aangewys, en die boom se FSA-nommer is 447.
Subspesies
Die boom het twee subspesies:
Randhere
Randhere (Engels: Randlords) is 'n historiese term wat oorspronklik deur Britse dagblaaie gebruik is om - met 'n bewuste ironiese doelstelling - na 'n klein groepie Europese finansiers en avonturiers te verwys wat die Suid-Afrikaanse diamante- en goudmynbedryf in sy baanbrekersfase vanaf die 1870's tot die uitbreek van die Eerste Wêreldoorlog in 1914 beheer het.
Hulle was oorwegend entrepreneurs van dieselfde generasie wat 'n sleutelrol in die ontwikkeling van die diamantbedryf in Kimberley, Noord-Kaap gespeel het. Hulle het die nodige infrastruktuur opgebou en die hele mynbedryf gekonsolideer - 'n strategie wat hulle ook op die mynbousektor in die destydse Zuid-Afrikaansche Republiek (ZAR, dikwels ook Transvaal genoem) toegepas het nadat goud in 1886 aan die Witwatersrand (die "Rand") ontdek is. Goud het nie net die ZAR-regering van president Paul Kruger se skatkis gevul nie, maar ook ongekende rykdom aan die persone besorg wat aan die hoof van die bedryf gestaan het.
Die finansiers en magnate is deur merkwaardige administratiewe en finansiële vernuf gekenmerk. Beheer oor die bedryf is deur middel van die sogenaamde groepstelsel uitgeoefen waar 'n klein groep van vyf of ses beleggers of finanshuise genoeg aandele besit het om 'n hele reeks mynboumaatskappye te oorheers. Hul sakevermoë is dikwels aangevul deur tegniese vaardighede. Hulle het ervaring in Kimberley en Johannesburg se myne opgedoen en die nuutste wetenskaplike kennis en tegnologie toegepas in die moeilike bedryf.
Party van hierdie magnate was so welgesteld en invloedryk dat Londense koerante na 'n twintig- of dertigtal van hulle as Randlords verwys het. Die meeste Randhere het hulle in herehuise in Parktown, 'n noordelike voorstad van Johannesburg, gevestig. Baie Randlords het ter erkenning van hul dienste en prestasies baronetskappe van koningin Victoria ontvang.
Noemenswaardige Randhere
regs|180px|duimnael|[[J.B. Robinson.]]
Lys van presidente van Israel
Hierdie is 'n lys van presidente van Israel. Die president word in Hebreeus genoem: נְשִׂיא הַמְּדִינָה - Nesi HaMedina – hoof van die staat. Die amp van president is grotendeels seremonieel.
Klasse
Klasse is die onderliggende bousteen in Objekgeoriënteerde programmering. Dit is die abstraksie van regte wêreld konsepte. Daar moet egter duidelikke verskil getref word tussen die klas en die konkrete intansie van die klas - die objekte. Klasse kan as die bouplan vir objekte gesien word.
Adrian McLoughlin
Adrian McLoughlin (gebore 1947) is 'n Engelse akteur. Hy is bekend vir sy rolle in die rolprent The Death of Stalin (2017) en in die televisiereekse The Bill (1984), Sold (2007), en Kingdom (2007).
Priscilla Barnes
Priscilla Barnes (gebore 7 Desember 1955) is 'n Amerikaanse aktrise en vervaardiger. Sy is bekend vir haar rolle in die rolprente Licence to Kill (1989) en The Devil's Rejects (2005), en in die televisiereekse Three's Company (1976) en Jane the Virgin (2014).
Callipelta thoosa
Callipelta thoosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callipelta en tot die familie Neopeltidae. Die wetenskaplike naam van die spesie is die eerste keer geldig gepubliseer in 1964 deur Lévi.
Denise Nicholas
Denise Nicholas (gebore 12 Julie 1944) is 'n Amerikaanse aktrise en skryfster. Sy is bekend vir haar rolle in die rolprente Let's Do It Again (1975) en Capricorn One (1977), en in die televisiereekse Room 222 (1969) en In the Heat of the Night (1988).
Zuurveld
Zuurveld was die ou, Hollandse benaming van die hedendaagse distrik Albanie in die Oos-Kaap.
Daar is verskeie verklarings vir die naam "Albany", maar die mees waarskynlike is dat genl. Jacob Cuyler, landdros van Uitenhage, dit in 1814 vernoem het na sy geboortestad in die Amerikaanse deelstaat New York, Albany, waar sy vader burgemeester was. Die nuwe naam is in 'n regeringsadvertensie van 7 Januarie 1814 afgekondig, waarin gestaan het: "Notice is hereby given that His Excellency the Governor and Commander-in-Chief has been pleased to direct that that part of the district of Uitenhage formerly called Zuurveld shall in future be known and called by the name Albany. Castle of Good Hope, January 7th, 1814, by Command of His Excellency the Governor. H. Alexander, Secretary."
Mbizanerivier
Die Mbizanerivier is 'n rivier wat in die suide van KwaZulu-Natal, Suid-Afrika vloei. Die rivier mond uit in die Indiese Oseaan by Ramsgate.
Takeo Takahashi
Takeo Takahashi (高橋 武夫) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Cristian Mandeal
Cristian Mandeal (Rupea, 18 April 1946) is 'n Roemeense musikant, pianis en dirigent. Hy was van 1991 tot 2010 die direkteur van die George Enescu Filharmoniese Orkes in Boekarest.
Biografie
Cristian Mandeal het klavier, komposisie en dirigeer aan die Liceul de Muzică in Brasov, en van 1965 tot 1974 aan die Akademie van Musiek, Boekarest, studeer. Hy het sy kuns vervolmaak in Berlyn in 1980 onder Herbert von Karajan en in 1990 in München onder Sergiu Celibidache.
Kransbessie
Die Kransbessie (Gerrardina foliosa) is 'n klein tot middelslag boompie wat voorkom noord van die Groot-Keirivier, deur KwaZulu-Natal tot in Mpumalanga en Limpopo. Die boom groei op die rande van woude, vanaf seevlak tot in die hoogliggende newelstreek. Die blare is heldergroen en blink en die blomme ongeveer 5 mm in deursnee. Die vrugte is ryp wanneer hulle rooi is en is ongeveer 8 mm in deursnee.
Joey Stefano
Joey Stefano (1 Januarie 1968 – 26 November 1994) was 'n Amerikaanse akteur. Hy was bekend vir sy rolle in die rolprente Say Good-bye (1990), Revenge: More Than I Can Take (1990), en Scoring (1991).
John Costelloe (akteur)
John Costelloe (8 November 1961 – 16 Desember 2008) was 'n Amerikaanse akteur. Hy was bekend vir sy rolle in die rolprente Black Rain (1989), Die Hard 2 (1990), The Hard Way (1991), en Manhattan Murder Mystery (1993).
Ontwerpspatroon (rekenaarwetenskap)
'n Ontwerpspatroon identifiseer en isoleer die sleutelaspekte van algemene ontwerpsprobleme en verskaf algemene oplossings vir hierdie probleme binne die gegewe probleemdomein.
In die geval van objekgeoriënteerde programontwerp, verskaf ontwerpspatrone algemene abstraksies vir die skepping van herbruikbare objekgeoriënteerde ontwerpe.
Ontwerpspatrone identifiseer:
Oorsprong
Die konsep van ontwerpspatrone is aanvanklik deur die argitek Christopher Alexander et al gepubliseer. Hy het die oplossings vir algemene ontwerpsprobleme in argitektuur en stadsbeplanning geïdentifiseer.
Ontwerpspatrone het baie populêre byval begin vind na die publikasie van die boek Design Patterns: Elements of reusable Object-Orientated Software deur Erich Gamma, Richard Helm, Ralph Johnson en John Vlissides
Columba (genus)
Columba is 'n genus in die familie van duiwe (Columbidae). Die genus omvat middelgroot tot groot, stewig geboude duiwe.
Na aanleiding van 'n genetiese analise deur Kevin P. Johnson et al. het die Amerikaanse Ornitologiese Unie die Amerikaanse duiwe onder die genus Patagioenas geklassifiseer.
Spesies
Die genus bestaan uit die volgende spesies:
De Havilland Tiger Moth
Die De Havilland Tiger Moth is 'n tweevlerkvliegtuig wat in die 1930's deur Geoffrey de Havilland ontwerp is. Tydens die Tweede Wêreldoorlog word meer as 4 000 eksemplare gebou en deur die Britse Koninklike Lugmag (Royal Air Force) gebruik vir die opleiding van vlieëniers. Die Britse Lugmag skort die gebruik van die vliegtuie in 1952 op, maar omdat die vliegtuig relatief goedkoop is om te bedryf, bly dit gewild in die burgerlugvaart.
Virtuele masjien
In rekenaarwetenskap is 'n virtuele masjien sagteware wat 'n werklike rekenaar naboots.
Definisies
'n Virtuele masjien is oorspronklik deur Popek en Goldberg as 'n doeltreffende, geïsoleerde duplikaat van 'n werklike masjien beskryf. Huidige gebruike sluit virtuele masjiene in wat geen ooreenkoms met enige werklike hardeware het nie.
'n Voorbeeld: 'n Program wat in Java geskryf is kan dienste van die Java Runtime Environment ontvang deur bevele te voer waarvan die resultate weer deur die Java sagteware weergegee word. Deur hierdie dienste aan die program te verskaf tree die Java sagteware op as 'n "virtuele masjien" deur die plek in te neem van die bedryfstelsel of die hardeware waarvoor die program gewoonlik spesifiek voor geskryf sou moes word.
Virtuele masjiene word verdeel in twee hoofkategorieë, gebaseer op hul gebruik en die mate waarin hulle met 'n werklike masjien ooreenstem. 'n Stelsel virtuele masjien verskaf 'n volledige stelselplatform wat die uitvoer van 'n volledige bedryfstelsel ondersteun. In teenstelling daarmee sal 'n proses virtuele masjien ontwerp wees om slegs 'n enkele program of proses te loop. 'n Noodsaaklike eienskap van 'n virtuele masjien is dat die sagteware wat daarop uitgevoer word beperk word tot die hulpbronne en abstraksies wat deur die virtuele masjien verskaf word.
Stelsel virtuele masjiene
Stelsel virtuele masjiene of soms ook hardeware virtuele masjiene genoem laat die verdeling van die onderliggende fisiese masjien tussen verskillende virtuele masjiene toe, wat elkeen sy eie bedryfstelsel loop. Die sagteware laag wat die virtualisasie verskaf word die virtuele masjien monitor of hypervisor genoem. 'n Hypervisor kan direk op hardeware of bo-op 'n bedryfstelsel loop.
Die hoofvoordele van stelsel virtuele masjiene is:
Sorbies
Hulle is nou verwant aan die Wes-Slawiese tale Pools, Kasjoebies, Tsjeggies en Slowaaks.
Nathan McMullen
Nathan McMullen (gebore 13 Junie 1988) is 'n Engelse akteur. Hy is bekend vir sy rolle in die rolprent Kelly + Victor (2012) en in die televisiereekse Doctor Who (2005) en Misfits (2009).
Sorbies
Die Sorbe is die laaste oorlewendes van die Slawiese stamme, wat eeue gelede die gebied tussen die riviere Elbe en Oder bewoon het, en nou verwant is met die Tsjegge en Pole. Hoewel die Sorbe nooit meer as enkele honderdduisend mense insluit nie, word hulle steeds as 'n eie etniese groep beskou. Met die stigting van Duitse nedersettings in die oostelike Sentraal-Europa verloor die Sorbe tydens die 11de eeu hulle onafhanklikheid. Die volk slaag egter daarin om sy eie taal steeds te bewaar, en danksy die ontstaan van 'n eie stedelike burgery en werkersklas in die 19de eeu verdwyn die Sorbiese taal ook nie tydens die industrialisering van Duitsland nie. In 1842 verskyn die eerste Sorbiese koerante.
Die Panslawiese beweging, wat beweer dat die Slawiestalige volke 'n gemeenskaplike kulturele bestemming het, raak veral onder die Sorbiese burgery baie gewild, terwyl ook die romantiese stroming in die destydse kulturele lewe van Duitsland die taal as die grondslag van elke nasie beskou en waardeer. Sorbiese studenteverenigings, wat by die universiteite van Leipzig en Praag gestig word, beywer hulle saam met die kulturele organisasie Maćica Serbska vir die erkenning van die Sorbiese taal en kultuur. Die lede van Maćica Serbska bevorder die ontwikkeling van 'n Sorbiese standaardtaal en gee ook 'n eie tydskrif uit. Daarnaas is hulle op taalwetenskaplike, literêre, ekonomiese, opvoedkundige en musikale gebied aktief. Die hoofkwartier van die beweging, die Serbski Dom (Sorbiese Huis), en die biblioteek van die Maćica is die sentrum en simbool van die Sorbiese taal en kultuur.
Sedert 1912 beskik die Sorbe oor hulle eie organisasie, die Domowina. Terwyl die Nasionaalsosialiste beplan om die Sorbe geleidelik te assimileer, erken die Duitse Demokratiese Republiek (DDR) sedert 1948 en die Bondsrepubliek Duitsland sedert 1990 die regte en kulturele selfstandigheid van die Sorbiese minderheid. In die DDR kan ouers vir hulle kinders 'n skool kies wat Sorbies as onderwystaal het ("tipe A") of 'n skool wat Sorbies as 'n hoofvak aanbied ("tipe B").
Anita Barone
Anita Barone (gebore 25 September 1964) is 'n Amerikaanse aktrise. Sy is bekend vir haar rolle in die televisiereekse Curb Your Enthusiasm (2000), The War at Home (2005), Shake It Up (2010), en Parenthood (2010).
Sorbies
Ondanks die pogings om die Sorbiese taal en kultuur te beskerm, neem die aantal Sorbiestaliges tussen 1868 en vandag sterk af. Van die 166 000 mense, wat Sorbies teen die middel van die 19de eeu as huistaal praat, het net sowat 60 000 oorgebly. Almal is tweetalig en gebruik ook die Duitse taal in die daaglikse lewe. Eentalige Sorbiese dorpe bestaan tot by die jaar 1945, alhoewel die taal op die platteland nog steeds 'n groter rol speel. Die grootste stede in die Sorbiestalige gebied, Bautzen (Sorbies: Budyšin), Cottbus (Chóśebuz), Hoyerswerda (Wojerecy), Weißwasser (Běła Woda), Spremberg (Gródk), Kamenz (Kamjenc), Wittichenau (Kulow) en Lübbenau (Lubnjow) is oorwegend Duitstalig.
Een van die bekendste Sorbiese skrywers is Jurij Brězan; sy meer as 50 werke is in 25 tale vertaal.
Wildekat
Die wildekat (Felis silvestris) is ’n spesie in die familie van katagtiges waarvan subspesies in Europa, Afrika en Wes- en Sentraal-Asië aangetref word. Aangesien hulle volop voorkom, word hulle sedert 2002 op die IUBN-rooilys as "laer risiko" aangedui.
Sorbies
Aangesien die klousule van die Duitse verkiesingswet, wat bepaal dat 'n party tenminste 5% van die stemme moet wen vir parlementêre verteenwordiging, nie vir die minderhede in Duitsland geld nie, is in Maart 2005 'n eie Sorbiese party, die Sorbiese Volksparty (Serbska Ludowa Strona) gestig.
Wildekat
Die Afrika-wildekat of vaalboskat is die voorvader van alle huiskatte. Die woestynkat (Felis margarita) is die naaste verwant aan die wildekat.
Sorbies
Grammatikale besonderhede
Die Sorbiese taal beskik oor sewe naamvalle:
Wildekat
Verspreidingsgebied
Die natuurlike verspreidingsgebied van die wildekat strek van Skotland en Wes-Europa tot in Sentraal-Asië en wes van Indië. Hulle kom ook in Afrika voor, behalwe in die sentrale reënwoudgordel.
Marisol Nichols
Marisol Nichols (gebore 2 November 1973) is 'n Amerikaanse aktrise en vervaardiger. Sy is bekend vir haar rolle in die rolprente Felon (2008) en Cucuy: The Boogeyman (2018), en in die televisiereekse GCB (2012) en Riverdale (2016).
Wildekat
Subspesies
Die voorkoms van verskeie plaaslike variëteite en die beskrywing van verskeie subspesies binne die groot verspreidingsgebied het vir ’n lang tyd tot verwarring gelei. Van 2007 af word vyf subspesies erken:
Sorbies
Grammatikale besonderhede
Verder ken Sorbies as een van die laaste Europese tale naas die enkel- en meervoud nog 'n tweevoudsvorm:
Wildekat
Beskrywing
Die wildekat lyk in alle aspekte baie soos die huiskat. Hoewel laasgenoemde in talle kleure en patrone voorkom, is die wilde spesies lig geel tot medium bruin met swart strepe of kolle.
Wildekatte se grootte wissel van 36,5 tot 80 cm (kop en lyf), met ’n bykomende 21 tot 45 cm as die stert ingesluit word. Hul skouerhoogte is sowat 25 tot 40 cm. Die katte se gewig verskil taamlik, maar die meeste weeg tussen 3 en 6 kg.
Sorbies
Grammatikale besonderhede
Slegs die Opper-Sorbiese taalvariant maak nog gebruik van 'n ou verlede tydsvorm, die sintetiese preteritum.
Wildekat
Beskrywing
Wildekatte maak dieselfde geluide as huiskatte: hulle spin, miaau, sis en grom.
Prooi
Die wildekat is ’n vleisetende dier. Insekte en plante vorm net ’n klein deel van sy dieet. Al die subspesies se prooi bestaan hoofsaaklik uit klein soogdiere, hoofsaaklik knaagdiere, konyne en voëls.
Eksterne skakels
Hierdie artikel is vertaal van die Engelse Wikipedia en Duitse Wikipedia
Lucas Johannes Meyer
Lucas Johannes Meyer (19 November 1846, Sandrivier – 8 Augustus 1902, Brussel), die seun van Izaak Johannes Meyer en Martha Maria Landman, was president van die kortstondige Nieuwe Republiek en was verantwoordelik vir die stigting van die hoofstad daarvan Vryheid. Hy was later Lid van die ZAR se Uitvoerende Raad en Veggeneraal in die Boere-oorlog.